JohanHeinsen/ENO huggingface dataset:
Ribe Stifts Adresseaviser, 1842-10-12
Skipper H. H. Lydum afgaaer herfra til Altona d. 20 de, og medtager Fragtgods.
Ribe Stifts Adresseaviser, 1842-10-12
Herved advares de uvedkommende Jægere ei at udøve no Trykt i Ribe hos Chr. sal. Hyphoff. gensomhelst Jagt paa Drengsted og Tøyring Marker i Døstrup Sogn, som er under Trøiborg Gods, og isærdeleshed paa Jndhegninger. Drengsted d. 10. Octbr. 1812. Laust Br. Scavener. Niels N. Obling.
Ribe Stifts Adresseaviser, 1842-10-12
Onsdagen den 19, dennes, Eftermiddag Kl. 2, foretages Udpantning for Communeafgifter (Fattig- og Skoleskat) til denne Byes Kæmnerkasse, for sidste Halvaar 1842, hos dem, som inden berørte Tid ikke have betalt Afgiften til Kæmneren. Ribe Byfogedcontoir d. 6. Octbr. 1842. Høyer.
Ribe Stifts Adresseaviser, 1842-10-12
Jfølge Skifterettens Foranstaltning blive følgende Kjøbmand B. Møllers Boe tilhørende Eiendomme: a. Gaarden No. 26 paa Veile Byes Nørregade med Gaards- og Haugeplads, saavelsom det dertil ved VeileSøndermarks Udskiftning henlagte Stykke Jord af Areal 19,429 Alen, af Hartkorn Ager og Eng 1 Fdkr. trefjerd. Album. Stedet No. 27 paa Veile Byes Nørregade, bestaaende af 4 Fag til Gaden, med tilhørende Gaards- og Haugeplads. overeensstemmende med Pl. 22. April 1817 stillet til trende Auctioner, der afholdes: Torsdagen den 27. October. Torsdagen den 10. November Torsdagen den 24. November hver Dags Formiddag Kl. 10, de to første paa Veile Byes Raadstue, den sidste paa den sælgende Eiendom Nr. 26 paa Veile Byes Nørregade. Naar den tredie Auction er afholdt forauctioneres samme Dag og følgende Dage det Boet tilhørende Jndboe og Løsøre samt Handelsvarer. Hvilket herved bekjendtgjøres.
Ribe Stifts Adresseaviser, 1842-10-12
Byfoged-Contoiret i Veile den 5. October 1842. Hersleb.
Ribe Stifts Adresseaviser, 1842-10-12
J Vestervedsted Kro vil Onsdagen den 19de Octbr. næstkommende, Formiddag Kl. 10, Licitation blive afholdt over Opførelsen af 9 Fag Skolehuus i Søndrefardrup By. Conditionerne kunne erfares ved Licitationen, eller forinden hos Undertegnede. Lysthavende indbydes. Søndrefardrup d. S. Octbr. 1812. And. J. Lindberg. Ove Tøstesen. Skoleforstandere.
Ribe Stifts Adresseaviser, 1842-10-12
Jfølge vedkommende Dom- og Udlægshavers Begjering bliver det Niels Christian Christensen tilhørende Sted i Nørhede Bye, Lyhne Sogn, Ringkjøbing Amt, dets Bygninger og Jorder af Hartkorn 6 Skpr. 1 Fdkr. enfjerd. Alb. med Anpart Kirke-Korn- og Qvægtiende, Jordernes Avl og Afgrøde, det hjembjergede Jldebrændsel og den ved Stedet værende Gjødning, stillet til 3de offentlige Auctioner, som afholdes: Onsdagen den 26de October) hver Dags 9de November) Formiddag - 23de Dito Kl. 10. de tvende første her paa Contoiret og sidste paa selve Stedet. Skeer antageligt Bud bliver ved 3die Auction tillige bortsolgt en Deel Besætning, Ind- og Udboe. Conditionerne ere forinden til Eftersyn hos Procurator Kruse i Ringkjøbing. – Lysthavende indbydes. Denne Bekjendtgjørelse tjener tillige Panthaverne til Efterretning, efr. Placaten 22. April 1817. Bølling=Nørre Herreders Contoir paa Petersminde i Skjern, den 26. Septbr. 1812. H. Ferslev Lybecker, const. At min Karet nu er indrettet til 4 Personer, og at den til enhver Tid kan afbenyttes mod den sædvanlige Betaling, tillader jeg mig at bekjendtgjøre. A. Poulsen, i Grønnegade.
Ribe Stifts Adresseaviser, 1842-10-14
Nibe Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Fredagen den 14. October.
Ribe Stifts Adresseaviser, 1842-10-14
Udenlandske Efterretninger. England. Der synes nu ikke længere at herske mindste Tvivl om, at Afganistan er opgiven. Jmidlertid skal Lord Ellenborough have faaet Mod befaling fra Regeringen, der synes at ville give noget efter for den offentlige Mening, om ikke at lade Tropperne trække bort uden at have hevnet det tidligere Nederlag. Generalerne England og Nott have saaledes faaet Ordre at trække sig tilbage fra Kandahar og marschere mod Kabul, hvor Atbar Chan endnu befinder sig. Førend Afmarschen fra Kandah. har General Nott ladet alle Kanoner, Munition og mindre Vaaben, som ikke kunde føres med, ødelægge, ligesom en Mængde Forter i Omegnen af Kandah. ere sprængte, hvilket viser, at det ikke blot er et øieblikkeligt Tilbagetog, men en fuldstændig Opgivelse af Landen vesten for Jndus. Generalgouverneuren har givet Befaling til, at en Reserve-Armee skal forsamle sig under Sir Nicholls Kommando, som man formoder er bestemt mod Sikernes Land.
Ribe Stifts Adresseaviser, 1842-10-14
Frankrig. De ministerielle Journaler offentliggjøre Generalgouvernør Bugeauds officielle Beretning om tvende morderiske Træfninger, som GeneralChangarnier havde d. 19 og 20. med Araberstammerne i det sydlige Afghalik, hvor de franske Tropper endnu ikke havde været. Changarniers Kollonne var 25000 Md. stærk, Fjendens derimod, der uformodet overfaldt ham i en snever Dal, 4000 Md. Kabylerne holdt de omliggende Høje besatte, og viste, begunstiget af deres fordeelagtige Stilling og deres Mængde, stort Mod og Udholdenhed; men desuagtet kunde de dog ikke standse de Franskes Marsch, hvis Bagtropper maatte kjæmpe Mand mod Mand.
Ribe Stifts Adresseaviser, 1842-10-14
Franskmændene havde 22 Døde, hvoriblandt 5 Officerer, og 99 Saarede. J Algier hersker den største Rolighed indtil den yderste Grændse af Provindsen Titterih. General Lamoriciere har ifølge de nyeste Efterretninger gjort en vigtig Fangst, der ikke kan andet end have en vigtig Jndflydelse paa de overtroiske Arabere; Generalen har næmlig bemægtiget sig Abdel Kaders Familie, Telte og Tjenere.
Ribe Stifts Adresseaviser, 1842-10-14
Blandinger. Regeringen synes at ville gaae frem med megen Strenghed imod Chartisternes Hovedmænd. J London har man ladet den bekjendte Feargus O'Connorfængsle, og samtidigen dermed ti Chartister i Manchester, hvoriblandt den meest bekjendte er en Methodistpræst Sholefield, hvis Søn deler hans Skjæbne. Sønnen er dog ligesom O'Connor) løsladt imod Caution; men de Øvrige ere bragte i sikker Forvaring, og der skal anlægges Sag imod dem, for at have indgaaet en Forbindelse til at opnaae lovstridige Øiemed." Chartistpartiet selv synes ikke at være uden Bekymring, og den Mening er herskende hos det, at Forrædere have hjulpet Regeringen paa Spor. Ogsaa i Leeds, Sheffield og flere andre Steder ere Chartister fængslede, hvoriblandt Præsten Hill, Redaktør af et Chartistorgan.
Ribe Stifts Adresseaviser, 1842-10-14
J Storbrittanien befordres nu ugentlig i Gjennemsnit 4 Millioner Breve, hvorimod der for Brevportoens Nedsættelse ikkun befordredes halvanden Million. London har alene 674 Brevbærere.
Ribe Stifts Adresseaviser, 1842-10-14
Af den høist mærkværdige, uhyre store, saakaldte Mammuthshulle i Staten Kentucky, i Nordamerika, er nu allerede en Strækning af 14 (engl.) Miil bleven undersøgt. 3 Miil fra Jndgangen strømmer en Flod, hvori der lever ganske eiendommelige Fisk, f. Ex. Kattesisken, der er ganske hvid og uden Øine ja ved anatomisk at undersøge den, har man end ikke fundet den forsynet med allermindste SeeorganBaade Bund, Sider og Loft i denne Hulle er bedækket med de skjønneste Jncrustationer, der, i en vis Afstand belyste med bengalsk Jld, yde et Skue, der maaskee ikke findes noget andet Sted i Verden. Denne Hule (der desuden besidder den Egenskab, at Opholdet i samme, under mange Sygdomme, viser sig saare heldbringende, og som derfor ogsaa allerede er besøgt af mange Hundrede Personer) synes engang at have været beboet, rimeligviis af en nu forsvunden Menneskerace.
Ribe Stifts Adresseaviser, 1842-10-14
Mechanikus og Physiker L. A. Leinberger i Nürnberg bekjendtgiør, at han er villig til, i hver af de tydske Forbundsstater, Baiern alene undtagen) at oplære 4 Personer i Construeringen og Haandteringen, af det ved ham opfundne Luftskib med vilkaarlig Ledelse. Et saadant Luftskib til 5000 Gylden, som 4 Mand let kunne regere ved Hjælp af den archimediske, ved Dampkraft bevægede Strue, kan i stille Veier tilbagelægge 100 geographiske Miil om Dagen. Stigen og Dalen staaer til enhver Tid i Luftskipperens Magt. Præke og Omvendelsessygen begynder nu ogsaa at yttre sig i Berlin. Om Aftenen d. 25 Sept. saaes i den saakaldte "Lustgarten" sex Bønderkoner, omgivne af en talrig og lystig Skare, og som havde den Hensigt, at gaae op paa Slottet, for at omvende Kongen, hvilket Hverv de havde faaet af den Helligaand." Politiet tog sig da af de ulykkelige Kvinder, som havde efterladt Mænd og Børn i Pommern, for at udføre det Hverv, hvortil de i deres pictistiske Sværmeri troede sig kaldede.
Ribe Stifts Adresseaviser, 1842-10-14
Fra Jbbestad i Norge hedder det under 5. September: "Søormens Existens har, været meget omtvistet, om ei ganske benegtet, og Pontoppidans Beretning blev jo næsten anseet for et Eventyr. Jmidlertid er der i nyere Tider fremstaaet vægtige Stemmer for dens Tilværelse; Jndsenderen heraf, der ei er naturkyndig, tør ei afgjøre Sagen, men troer dog, at følgende, af mange Personer afgivne Beretning ei vil være Publikum aldeles ukjærkommen: Paa Gaardene Aarsten, Aagaard og Strømnæs, beliggende i Graatangen i Jbbestads Præstegield, bemærkede man i Førstningen af Marts d. A. et uhyrstort Sødyr, lig en Slange. Mangfoldige af Beboerne saae det i flere Dage og det i klart Veir. Snart slog det Bugter, fjernede nogle Alen fra hinanden, snart dannede det en Cirkel, snart laae det udstrakt efter hele sin Længde, der syntes at udgjøre mindst 200 Alen. Bugterne vare saa store som en omhvælvet Ottingsbaad. Hovedet saae man ei nøie men Halen lignede ganske Stjerten af en Fisk Dyret var bruuladen af Farve. Skjøndt Sundet imellem Aarsten og Strømnæs kun er et Bøsseskud bredt, turde man ei ro over samme. – Saavidt Øienvidnerne. Jndsenderen saa ei Dyret; men da vedkommende Personer, der ere bekjendte som fuldkommen troværdige, flere Gange saae det, saavel samlede som enkelt, og Afstanden fra Gaarden var forkort til at tillade noget Øienbedrag, troede han ei at burde tilbageholde Meddelelsen heraf, der maaskee kan tjene som et lidet Bidrag til hine nøiagtigere Relationer."
Ribe Stifts Adresseaviser, 1842-10-14
Jndenlandske Efterretninger. Det er tilvisse ikke uden Betydning - siger "Dagen" – at vor Konge har gjengivet Hæren dens gamle Banner, Dannebrog. De forrige smagløse Faner, der skreve sig fra en Tid, i hvilken Nationalaanden lammedes, have maattet vige for det danske Banner, der saa længe varede i Spidsen for den danske Hær, men der næsten var skjult i Aarhuudreder. Kongen har ved denne Foranstaltning i hø Grad erhvervet sig Nationens Taknemmelighed. Jmidlertid forekommer det dog "Dagen" at det ikke er det rette Dannebrog; thi i dette sidder det hvide Kors ikke midt i det Røde (hvorved det bliver et Malteser=Flag), men Korsets lodrette Tværbjælke skal i Dannebroge sidde en Trediedeel nærmere ved Stangen, saa at de to yderste røde Feldt blive dobbelt saa store, som de to inderste. Da de nuværende Faner skulle ombyttes med varigere, staaer denne Feil jo endnu til at rette. (Rand. A.)
Ribe Stifts Adresseaviser, 1842-10-14
Under 7 ds. har Hs. Maj allern, bemyndiget det medicinske Facultet til at meddele Cand. Med. J. C. Weis Licentiatgraden i Medicinen ved Kjøbenhavns Universitet. (B. T.)
Ribe Stifts Adresseaviser, 1842-10-14
Ved den skriftlige Deel af Examen Artium ere 3 rejicerede, 2 (fra Nykjøbing) for latinsk Stiil, og 1 Privatist for Oversættelse fra Latin til Dansk. Efter hvad vi have erfaret, have Stiftamtmændene over Fyens og Aarhuus Stifter, Kammerherrerne Castenschjold og Rosenørn, indgivet Ansøgninger om Entledigelse fra deres Embeder. (Dg.)¬
Ribe Stifts Adresseaviser, 1842-10-14
J Kjøbenhavn ansees det nu for afgjort, at Hs. Excell. Geheimeconferentsraad Bornemann, Justitiarius i Høiesteret, vil indgive allerunderdanigst Ansøgning om Entledigelse til Nytaar, og at Directeuren for Toldkammeret, Kammerherre Lowzow, bliver hans Eftermand. Til afdøde Conferentsraad Bechs Eftermand nævner man Geheimesecretair hos Kongen, Kammerherre Tillisch, en Mand, om hvis udmærkede Dygtighed der kun er een Stemme. Ligesom Toldkammeret saaledes vil vinde et nyt Medlem, saaledes siger man at det vil tabe et ældre, idet den dygtige tydske Committerede, Kammerjunker Warnstedt, skal indtræde i General-Postdirectionen, i hvilket Collegium der ikke findes nogen Tydsker. (Thisted A.) Det er bekjent, at de Kugler, der udskydes ved de militaire Skydeøvelser, opsamles, saavidt muligt, igjen for at blive brugte paany. Jmidlertid vakte det Opmærksomhed, at man i den senere Tid ikke har vundet synderlig Udbytte ved Eftersøgning af Kugler paa Citadellets Skydebane. Grunden hertil er nu opdaget. Forleden Aften overraskede næmlig Patrouillen en Overjæger, som var i Begreb med, hemmelig at udgrave Kugler. Man transporterede ham til hans Qvarteer, hvor der forefandtes en heel Pose med Bly, samt en Form, hvori der laae en falsk Specie, og en Smeltedigel med renset Bly, blandet med andre Metaller. Han bekiendte strax at have gjort falske Specier og angav de andre Deeltagere i Forbrydelsen. Tre Overjægere ere desaarsag arresterede. (Dansk Ugeskr.)¬
Ribe Stifts Adresseaviser, 1842-10-14
J disse Dage er en Jocken af et høifornemt Huus død paa Hospitalet i Kjøbenhavn; men da hans Familie indfandt sig der, for at ledsage ham til Jorden, blev den høilig forhauset ved i Kisten at see et ganske fremmet Ansigt, som ingen af Følget vilde vedkjende sig. Det oplystes da, at Jockenen i Liigstuen, var bleven forvexlet med en afdød Betler. Jockenens honorable Familie paastaaer nu deres Slægtning opgravet igjen og paany jordet saaledes som det en Gentlemann tilkommer. (Thisted A.)
Ribe Stifts Adresseaviser, 1842-10-14
Efter Forlydende vil "Berl Avis" udvide sig til Nytaar, og blive endnu større end "Dagen"Ab. A.)
Ribe Stifts Adresseaviser, 1842-10-14
Hvorledes de franske Blade stundom meddele hvad der skeer hos os, kan sees af Følgende: "Skjøndt Kongen og Dronningen i dette Øieblik, skriver en Correspondent fra Kjøbenhavn d. 19. Sept. i Journal des Debats af 29 f. M., ere fraværende fra Hovedstaden (Deres Majestæter reise i Hertugdom merne Holsteen og Slesvig) blev igaar Hs. Majestæts Fødselsdag her dog festligholdt med den største Høitidelighed. J Christiansborg Slotscapel udførte 400 Kunstnere og Dilettanter Handels Oratorium Messias, og om Aftenen var hele Byen illumineret.
Ribe Stifts Adresseaviser, 1842-10-14
J Aften gives paa det kongelige Nationaltheater "Freya og Bragi, et versificeret Stykke i 1 Act, der er skrevet i Anledning af Dagen, og hvortil Sujettet er laant af den skandinaviske Mythologi, derefter den første Forestilling af "la Fiancee des Espriis, stor Opera i 3 Acter, sat i Musik af Hs. K. H. Prinds Henrik af Würtemberg, et Arbeide, der, som bekiendt, har gjort stor Lykke i Tydskland." (Derefter beretter Brevskriveren Haxthausens Død og vedbliver: "Man forbereder til December her en stor Musikfest, der skal udføres af 1000 a 1200 Deeltagere, men hvis Jndhold endnu ikke er fuldkommen bestemt. Denne Fest skal, efter hvad man hører, finde Sted i Riddersale paa Rosenborg." (Hp. A.) Hidindtil have de engelske (og nok tillige de wienske) Pianoforter været ansete for de fuldkomneste. Det turde derfor ikke være uden Mærkelighed i den danske Jndustries Historie, at Englænderne nu begynde at bestille Pianoforter hos os. Vi ere nemlig underrettede om, at der fra Birmingham er indløben en Bestilling paa et Pianoforte i den Marschallske Fabrik, og dette turde nok være det første Exempel paa et Pianoforte, der for England er bestilt i Danmark. (O T. A.) Samtidigen med Forbedringshuusfangen Schmidt, der paa Gaden gav Politibetjent Knudsen de mange Knivstik, undveg tillige en anden Fange, Lagersdorff, fra Forbedringshuset. Han havde imidlertid ikke længe nydt godt af den usurperede Frihed, før han, idet han vandrede langsad den romantiske Strandvei, (skjøndt ikke i den Hensigt at fordybe sig i Betragtninger over Naturens Skjønheder), fik den Jdee, at han, for at formilde den Straf, der ventede ham ifald han blev paagreben, vilde melde sig frivillig til Politiet. J dette Øiemed skal han have anmodet en ham ubekiendt Herre, som han tilfældigen mødte, idet han tillige uden Dølgsmaal fremstillede sig som den undvegne Forbedringshuusfange, om at ledsage ham til en Politibetjent, for at bevidne at han indfandt sig ganske af egen Drift Den bekjendte frabad sig imidlertid, da det alt var Aften, Æren af dette Følgeskab; men idet han gav ham nogle Smaapenge, styrtede han Steur Lagersdorff i det gode Forsæt, hvilket denne derpaa ogsaa udførte, idet han frivilligen stillede sig for vedkommende, itte lidet forundrede, Betjent. (S. B.)
Ribe Stifts Adresseaviser, 1842-10-14
Vi meddeelte for nylig, at vi havde en Anelse om, at der aldrig blev Noget af Kjøbenhavns Gasbelysning. Det lader dog næsten til, at vor Anelse skal blive tilskamme, og det glæder os. Det længe forventede Svar fra den eventuelle Entrepreneur Das ster i Paris, er indløben. Hvad det nu egentlig indeholder, er os ubekjendt, men det er dog allerede et gunstigt Tegn, at Manden svarer. (S. B.)¬
Ribe Stifts Adresseaviser, 1842-10-14
J Hillerod have tumultariske Optrin fundet Sted d. 7., som en Følge af en Strid paa Torvet imellem en Slagter og den samlede Folkemængde, som satte sig til Modværge imod Politiet og paatænkte et Angreb paa Raadhuset. Efter en haardnakket Kamp bleve 7 Urostiftere arresterede. (S. B.) Jdet Sognefoged Hans Jørgensen i Hørup tilligemed sin Karl d. 6. ds. forsøgte paa at overskjære en ved Mergelgravning dannet Skrænt, hændtes den beklagelige Ulykke, at de, efter forgiæves at søge foroven at faae samme til at give efter, gik underneden for at udgrave den endmere, hvorpaa hele Massen, løsnedes og begrov dem Begge. Manden fandtes død paa Stedet, hvorimod Karlen blev trukken levende frem, men med knuste Lemmer. Førstnævnte var en Mand i sin kraftfuldeste Alder og efterlader sig en Enke med 3 Børn. (Hp. A.)
Ribe Stifts Adresseaviser, 1842-10-14
Jfølge "Jtzehoer Wochbl." har en Broder til den Tiltalte Ramcke, Peter Hein Rancke, indgivet en Ansøgning om sin Broders Benaadelse til Hs. Maj. Kongen, som har indhentet det Slesvig=Holsteen Lauenborgske Cancellies Betænkning derom. Over Criminalretten vil altsaa for det Første maatte tilbageholde sin eventnelle Beslutning, og Kongens Villie kommer altsaa til at afgjøre om Tiltalte vil blive benaadet med Tugthuusstraf paa Livstid, eller om Retten skal have sin Gang.
Ribe Stifts Adresseaviser, 1842-10-14
Fra Poppenbull i Landskabet Eiderstedt hedder det: For nogle Dage siden kom ved Udgravningen af en Grøft i Nærheden af den for kort Tid siden afbrændte Mølle hersteds Forstavnen af en Baad til Syne. Denne Baads hele Udseende tyder paa en ældgammel Tid. Den bestaar af en eneste, udhulet Egestamme, og intetsteds er der noget Spor at see af Som eller andet Jern Gjennem den øverste Deel gaae et Par Huller, som synes at være borede. Længden af dette besynderlige Fartøi beløber sig til omtrent 30 Fod, Dybden til 2 og den øverste Brede vel til 2 1/2 Fod. Træets Tykkelse er omtrent 4 Tom. Baadens underste Flade er ganske rund. Naar man betænker, at den Jord, under hvilken Baaden fandtes, allerede er blevet inddiget for 1000 Aar siden, og endnu regner den Tid, som maa være hengaaet førend Søen opskyllede saa megen Jord over Baaden, har man vel ikke Uret, naar man anseer den for en sjelden Antiquitet. Destoværre er den ved Udgravningen gaaet i tre Stykker, hvilket ikke godt kunde undgaaes, da Fugtigheden allerede temmelig meget havde angrebet Træets yderste Flade. (B. T.)¬
Ribe Stifts Adresseaviser, 1842-10-14
J Egnen af Saxkjøbing, hedder det i Loll. Posten, er for nogen Tid siden en Søn af en Skomager Løye bleven voldelig overfalden af en Person, som han mødte paa Veien. Gavtyven indledte en Samtale, under hvilken han kom til Kundskab om, at Løyes Søn havde Penge hos sig, hvorfor han greb Drengen om Struben saa Blodet sprang ud af Næse og Mund, men under Striden havde den Angrebne dog Kraft til at skrige, saa at Gavtyven blev paagreben og bragt i Forvaring.
Ribe Stifts Adresseaviser, 1842-10-14
Enhver, som interesserer sig for vor Kniplingsindustri ved Tønder, vil glæde sig over, at vor ædle Dronning, for at opmuntre denne Huusflids Frembringelse, gav Kniplingsfabrikant Jens Wulff i Brede Ordre til en fuldstændig Kniplingsgarnitur, til Brug for Hds. Kgl H. Kronprindsessen. J halvandet Aar vare 7 Kniplerinder, beskjeftigede med denne saa hædrende som vanskelige Opgave, og efterat Arbeidet paa Fohr var taget i allernaadigst Øiesyn af Hs. Maj Kongen, blev det ved en af Fabri kantens Sønner overleveret Hds. M. Dronningen, som med mild Nedladenhed modtog samme, og tillige, ved at tilstille Overbringeren en kostbar Brystnaal, tilkjendegav sin allerhøieste Tilfredshed med Arbeidets Udførelse, og dernæst det Ønske, at fremme en Jndustri, der giver flere Tusinder Brød. De tønderske Kniplinger ere den eneste Luxusartikel, vort Landexporterer, som siden et Par Aarhundreder har bragt saa mange Penge ind i Landet, og som for en stor Deel fra Barndom af ernærer Ribe, Tønder og Haderslev Egns qvindelige Kjøn. (Dg.)Der har allerede flere Gange i offentlige Blade været klaget over, at Diligencen imellem Kiel og Hamborg-Altona ikke ledsages af nogen Conducteur. De Fortrædeligheder og Ulæmper, dette kan have til Følge, kunde næppe fremstilles mere slaaende, end Tilfældet sammenhobede dem i Natten til 1. Octbr. Diligencetoget, der dengang bestod, foruden Hovedvognen, af tvende Bivogne, afgik for det første 10 Minuter for seent fra Hamborg; imellem Langenfelde og Qvickborn blev en Hest for den ene af Bivognene træt og stædig, saa at Kudsken maatte forlade Vognen midt paa Landeveien og rende tilbage til Rugenbergen efter en anden Hest, den anden Bivogn, som ikke var forsynet med Lygter, væltede udenfor Posthuset i Qvickhorn, hvorved dog heldigviis kun en af Passagererne fik en Contusion i Hovedet; ængstelige over dette Uheld paastode nu Passagererne i Hoved vognen at ville have Lys i Lygterne, men efter længere Capitulering maatte de dertil nøies med Talglysendelig kom man lykkelig til Bramstedt, men her manglede Heste, fordi, som det heed, den sidste Hurtigpost fra Kiel var udebleven; Passagerernes Besværinger herover besvaredes af Litsenbroderen, med Grovheder; efter 3/4 Times Tøven fik man omsider Heste og kjørte dermed til Neumünster; her gik endeel Personer af og nye kom til, men, istedetfor at rykke frem efter sit Nummer, var een af Passagererne, der havde været med paa hele Touren fra Altona og deeltaget i Bivognens Væltning i Qvickborn, saa uheldig, ved Diligencens Afgang slet ingen Plads mere at kunne faae, naar han ikke vilde sætte sig paa Bukken ved Siden af Postillonen. Da Passageren var en godmodig Mand og hellere vilde nøies med denne Plads, end slet ingen at faae, fandt han sig i Omstændighederne og maatte endda prise sig lykkelig, at han for sine Penge endnu tom levende pr. But til Kiel, 2 Timer efter den bestemte Tid.
Ribe Stifts Adresseaviser, 1842-10-14
(Kieler Correspd. Bl.)
Ribe Stifts Adresseaviser, 1842-10-14
Kjøbenhavns Børs=Kours den 11. Oct. Species 200. Bank-Diskonto 4 pCt. Nationalbankaktier 110 1/4 a 110 1/2 Rbd. Sølv.
Ribe Stifts Adresseaviser, 1842-10-14
Ribe. 21. S. c. Trinit. prædiker i Domkirken Hr. Capellan Krarup, som da holder sin Tiltrædelsesprædiken. J Cathrine Kirke Hr. Pastor de Thurah.
Ribe Stifts Adresseaviser, 1842-10-14
Bekjendtgjørelser. Lodsedler til det 95 Lotteries 6. Classe maatte fornyes forinden d. 24. Octbr. Ribe d. 14. Octbr. 1842. H. sal. Dessauer.
Ribe Stifts Adresseaviser, 1842-10-14
Fredagen den 21de October, afseiler Skipper Halmøe fra Kolding medtagende Passagerer og Fragtgods til Kjøbenhavn. Kolding d. 12. Octbr. 1842. A. Wissings Sønner.
Ribe Stifts Adresseaviser, 1842-10-14
Vestervedsted Kro vil Onsdagen den 19de Octbr. næstkommende, Formiddag Kl. 10, Licitation blive afholdt over Opførselsen af 9 Fag Skolehuus i Søndrefardrup By. Trykt i Ribe hos Chr. sal. Hyphoff. Conditionerne kunne erfares ved Licitationen, eller forinden hos Undertegnede. Lysthavende indbydes. Søndrefardrup d. 8. Octbr. 1842. And. J. Lindberg. Ove Tøstesen. Skoleforstandere.